
לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה רגילה  בנושא:

הצעה לסדר-היום בנושא: "פערי שכר משמעותיים בין האוכלוסיות - שכר אקדמאי ערבי נמוך בעשרות אחוזים משכרו של אקדמאי יהודי"
דברי הסבר:

מנתונים שפרסם משרד ראש הממשלה עולה כי שיעור האקדמאים המועסקים מהמגזר הערבי עומד על כ-81% בהשוואה ל-90% במגזר היהודי. רק 1.3% מאלה שלמדו את מקצועות ההיי-טק מועסקים בענף, בעוד ש-50% מועסקים בהוראה. 
 המחקר מצא גם כי קיימים פערי שכר משמעותיים בין האוכלוסיות. בשנת 2009, ממוצע השכר בקרב אקדמאיים מהמגזר הערבי היה 7,255 שקל, בהשוואה ל-12,120 שקל במגזר היהודי.

הנתונים שבידינו ממכוני מחקר שונים מצביעים על אחוזים נמוכים בהרבה ממה שפורסם ע"י משרד ראש הממשלה.

אי לכך, הנני מבקש לדון בנושא כהצעה רגילה על סדר היום. 
בכבוד רב,
חבר הכנסת זחאלקה ג'מאל
